**Príloha č. 2: Návrh Zmluvy**

**Zmluva o zabezpečení realizácie aktivít v rámci národného projektu „Optimalizácia procesov vo verejnej správe č...............**

**uzatvorená podľa** zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „**ZVO**“) v spojení s ustanoveniami § 269 ods. 2 a nasl. zákona č. 513/1991 Zb. Obchodný zákonník v znení neskorších predpisov (ďalej len „**ObZ**“) a zákona č. 185/2015 Z. z. Autorský zákon v znení zákona č. 125/2016 Z. z. (ďalej len „zákon“ č. 185/2015 Z. z.)  **(ďalej len „Zmluva")**

**Zmluvné strany**

**Audítor: .....................................**

Sídlo: .............

Zastúpený:

IČO: .............

DIČ alebo IČ DPH: .............

Bankové spojenie: .............

IBAN:

BIC/SWIFT kód:.

(ďalej len *„Audítor“*)

a

**Klient:** Slovenská republika zastúpená **Ministerstvom vnútra Slovenskej republiky**

Sídlo Pribinova 2, 812 72 Bratislava

Zastúpený: Ing. Ondrej Varačka

generálny tajomník služobného úradu Ministerstva vnútra SR, na základe plnej   
 moci č. p.: KM-OPS4-2018/001604-117 zo dňa 30.04.2018

IČO: 00 151 866

Bankové spojenie: Štátna pokladnica, Radlinského 32, 810 05 Bratislava

IBAN: SK78 8180 0000 0070 0018 0023

BIC/SWIFT kód: SPSRSKBA

*(ďalej len „Klient“)*

*(ďalej len „Zmluvné strany“)*

**Článok I**

* 1. Klient uskutočnil verejnú súťaž uverejnenú vo Vestníku verejného obstarávania č.   
     2018.......zo dňa 2018.......pod značkou ...... a Európskom vestníku verejného obstarávania pod značkou .na predmet zákazky „**Zabezpečenie realizácie aktivít v rámci národného projektu „Optimalizácia procesov vo verejnej správe**“, ktorá sa týka tvorby podkladov a výstupov pre podporu reformy verejnej správy, poskytovanie odborných poradenských služieb, vrátane audítorských, poradenských a konzultačných služieb, asistencie, vypracovanie metodických materiálov a štúdií, odborných stanovísk, v zastupovaní klienta v pozícií experta na stretnutiach s tretími osobami a poskytovaní ostatných audítorských služieb (ďalej len „Verejné obstarávanie“).
  2. Táto Zmluva okrem práv a povinností Zmluvných strán ustanovuje najmä maximálnu odmenu pre Audítora za poskytovanie audítorských služieb podľa článku II bod 2.1. tejto Zmluvy. Celkový predpokladaný rozsah poskytovaných služieb je uvedený v Prílohe č. 3 - Štruktúrovaný rozpočet ceny tejto Zmluvy.

**Článok II**

**Predmet Zmluvy**

2.1. Predmetom tejto Zmluvy je záväzok Audítora poskytovať Klientovi služby spočívajúce v tvorbe podkladov a výstupov pre podporu reformy verejnej správy, poskytovanie odborných poradenských služieb, vrátane audítorských, poradenských a konzultačných služieb, asistencie, vypracovanie metodických materiálov a štúdií, odborných stanovísk, v zastupovaní klienta v pozícií experta na stretnutiach s tretími osobami a poskytovaní ostatných audítorských služieb (ďalej len „Audítorské služby“) pre Klienta v rozsahu podľa Opisu predmetu zákazky, ktorý bol súčasťou dokumentácie k Verejnému obstarávaniu a ktorý tvorí prílohu č. 1 tejto Zmluvy a záväzok Klienta uhradiť Audítorovi za poskytnuté Audítorské služby odmenu v súlade s článkom VI tejto Zmluvy.

2.2. Audítorské služby budú Klientovi poskytnuté podľa jeho písomných pokynov a na základe jeho podkladov a ak to konkrétna situácia bude vyžadovať alebo ak je tak dohodnuté v tejto Zmluve.

**Článok III**

**Rozsah Audítorských služieb**

* 1. Vecný rozsah Audítorských služieb sú určené v Špecifikácii plnenia, ktorá tvorí prílohu č. 6 k tejto Zmluve.
  2. Zmluvné strany sa dohodli, že ak sú rozsah a lehoty plnenia Špecifikácii plnenia určené všeobecne, Klient je oprávnený tieto spresniť, a to v rámci pokynov udelených Audítorovi podľa Zmluvy.

**Článok IV**

**Práva a povinnosti Zmluvných strán**

1. Audítor je povinný
2. poskytovať Klientovi Audítorské služby, na ktorých poskytovanie sa zaviazal, dbať na jemu známe záujmy Klienta a v rámci Zmluvy a spravovať pokynmi Klienta,
3. poskytovať Audítorské služby Klientovi v požadovanej kvalite podľa prílohy č. 1 tejto Zmluvy,
4. bezodkladne písomne upozorniť Klienta na vecnú nesprávnosť jeho pokynov alebo na také pokyny, ktoré bránia naplniť účel poskytovania Audítorských služieb. Audítor je povinný postupovať podľa pokynov Klienta podľa predchádzajúcej vety len vtedy, ak Klient aj po upozornení Audítora na svojich pokynoch naďalej trvá. Audítor nie je povinný postupovať podľa pokynov Klienta, ak by tieto pokyny boli v rozpore so všeobecne záväznými právnymi predpismi platnými na území SR . Audítor o pokynoch uvedených v predchádzajúcej vete včas písomne informuje Klienta a Zmluvné strany budú v dobrej viere rokovať o vyriešení takejto otázky,
5. oznámiť Klientovi všetky okolnosti, ktoré zistil v súvislosti s realizáciou úkonov v mene Klienta a ktoré môžu mať vplyv na zmenu pokynov Klienta, pričom od pokynov Klienta, ktoré boli Audítorovi oznámené v súvislosti s poskytovaním Audítorských služieb podľa tejto Zmluvy, sa môže Audítor odchýliť, len ak to Klient výslovne v konkrétnom prípade nezakáže a zároveň je to naliehavo nevyhnutné v záujme Klienta a Audítor nemôže včas dostať jeho súhlas,
6. postupovať pri zariaďovaní záležitostí Klienta s odbornou starostlivosťou, čestne, svedomito a hospodárne,
7. zachovať mlčanlivosť o všetkých skutočnostiach povahy obchodnej, právnej, prevádzkovej, technickej, dokumentárnej, informatívnej a inej akokoľvek súvisiacej s Klientom, ktoré mu budú Klientom v písomnej forme alebo na hmotnom nosiči zverené alebo sprístupnené počas, alebo v súvislosti s poskytovaním Audítorských služieb; tejto povinnosti ho môže zbaviť len Klient vyhlásením v písomnej forme,
8. zaviazať svojich zamestnancov, ako aj iné osoby, ktorých poverí vykonávaním činnosti pri poskytovaní Audítorských služieb, zachovávaním mlčanlivosti v rozsahu podľa písm. f) tohto článku Zmluvy,
9. strpieť výkon kontroly/auditu/overovania oprávnenými osobami a poskytnúť im všetku potrebnú súčinnosť. Oprávnenými osobami sú najmä: Riadiaci orgán pre príslušný Operačný program a ním poverené osoby, Najvyšší kontrolný úrad SR, Ministerstvo financií SR, príslušný Úrad vládneho auditu, certifikačný orgán a nimi poverené osoby, orgán auditu, jeho spolupracujúce orgány a nimi poverené osoby, splnomocnení zástupcovia Európskej komisie a Európskeho dvora audítorov, osoby prizvané týmito orgánmi,
10. ak sa poskytovanie Audítorských služieb týka projektu spolufinancovaného z fondov Európskej únie/Európskeho spoločenstva, dodržiavať povinnosti určené pre daný projekt,
11. poskytovať služby osobami uvedenými v Prílohe č. 5 - Menný zoznam expertov. V prípade, že Audítor bude chcieť zabezpečovať poskytovanie služieb inými osobami, musia tieto osoby spĺňať minimálne podmienky účasti podľa § 34. ods. 1 písm. g) ZVO, ktoré sú uvedené v  Prílohe č. 1 Opise predmetu zákazky tejto Zmluvy, čo Audítor preukáže Klientovi pred plánovanou zmenou takejto osoby,
12. zabezpečiť plnenie predmetu zmluvy osobami – expertmi č. 1 až 5, prostredníctvom ktorých Poskytovateľ preukázal splnenie podmienky účasti ohľadne technickej alebo odbornej spôsobilosti podľa § 34 ods. 1 písm. g) ZVO, ako aj prostredníctvom kvalifikovaných osôb v rozsahu min. 19 osôb. Kvalifikované osoby v minimálnom rozsahu 19 osôb musia mať spôsobilosť na plnenie predmetu zákazky na požadovanej úrovni a v požadovanej kvalite. Klient si môže ich spôsobilosť overiť počas celého plnenia zmluvy.
13. poskytovať audítorské služby takými expertmi č. 1 až 5, ktorí spĺňajú rovnaké požiadavky ako Klient požadoval pri preukazovaní podmienky účasti na splnenie technickej alebo odbornej spôsobilosti podľa § 34 ods. 1 písm. g) ZVO. Minimálne požiadavky na expertov sú  uvedené Prílohe č. 1 - Opis predmetu zákazky tejto Zmluvy. Klient si túto skutočnosť môže kedykoľvek pri plnení overiť.
14. ak pri realizácii predmetu tejto Zmluvy vznikne dielo v zmysle zákona č. 185/2015 Z. z. (ďalej len „výstup“), použijú sa na tento výstup ustanovenia tohto písm. m) tohto článku Zmluvy a súvisiace ustanovenia zákona č. 185/2015 Z.z. Audítor udeľuje týmto Klientovi súhlas na používanie (ďalej len „licencia“) výstupov alebo ich častí dodaných na základe tejto Zmluvy a to za týchto podmienok:
15. Audítor udeľuje Klientovi licenciu na neobmedzené použitie výstupov alebo ich častí, na všetky známe spôsoby použitia podľa ustanovenia § 19 ods. 4 zákona č. 185/2015 Z.z. a to najmä na spracovanie výstupov alebo ich častí, spojenie výstupu s iným výstupom, vyhotovenie ich rozmnoženín, zverejnenie a rozširovanie,
16. Audítor udeľuje Klientovi výhradnú licenciu v neobmedzenom vecnom a územnom rozsahu, t.j. nesmie po dobu trvania licencie Klienta udeliť tretej osobe licenciu na použitie výstupov alebo ich častí v rozsahu a spôsobom udeleným touto licenciou Klientovi a je povinný zdržať sa použitia výstupov alebo ich častí spôsobom, na ktorý udelil licenciu,
17. Audítor udeľuje licenciu Klientovi na celú dobu trvania autorskoprávnej ochrany k daným výstupom alebo ich častiam
18. Audítor udeľuje licenciu Klientovi bezodplatne,
19. Klient je oprávnený udeliť sublicenciu tretej osobe a postúpiť licenciu tretej osobe, a to bezodplatne.

Audítor sa zaväzuje vysporiadať všetky právne vzťahy s tretími osobami, ktoré sa budú podieľať na Plneniach tak, aby si tieto osoby nemohli uplatňovať voči Klientovi žiadne nároky. V prípade, že si tretia osoba uplatní voči Klientovi nárok z titulu porušenia autorských práv, Audítor sa zaväzuje nahradiť Klientovi škodu, ktorá mu vznikne v dôsledku uplatnenia nároku treťou osobou, a to v plnej výške.

Ustanovenia tohto bodu platia aj po zániku tejto Zmluvy z akéhokoľvek dôvodu.

1. Klient je povinný
2. na požiadanie Audítora vystaviť mu osobitné písomné plnomocenstvo, a to aj pre každý prípad osobitne, ak v súvislosti s poskytovaním Audítorskej služby vznikne potreba uskutočnenia právnych úkonov v mene Klienta,
3. odovzdať v dostatočnom časovom predstihu Audítorovi všetky veci, ktoré sú nevyhnutné na poskytovanie Audítorských služieb,
4. na žiadosť Audítora poskytnúť všetky informácie, ktorými disponuje a ktoré Audítor označí za potrebné na poskytovanie Audítorských služieb, s výnimkou ak je písomne dohodnuté, že si ich Audítor zaobstará sám,
5. ak je na účel zabezpečenia účasti Audítora na rokovaní, či inom stretnutí, na ktorom sa má na pokyn Klienta zúčastniť, potrebné vykonať akýkoľvek úkon zo strany Klienta smerom k tretím osobám, takýto úkon vykonať alebo zabezpečiť jeho vykonanie,
6. uhradiť Audítorovi odmenu za poskytovanie Audítorských služieb.
7. Povinnosť mlčanlivosti sa nevzťahuje na zverejnenie a sprístupnenie skutočností, informácií a údajov v rozsahu, v ktorom to vyžadujú všeobecne záväzné právne predpisy platné na území Slovenskej republiky.
8. Zmluvné strany sa dohodli, že Audítorské služby môžu byť poskytované v spolupráci so subdodávateľmi Audítora (najmä znalci, tlmočníci, prekladatelia, finanční poradcovia, daňoví poradcovia, audítori, ktorí s Audítorom spolupracujú). Za výber a odbornú spôsobilosť týchto subdodávateľov plne zodpovedá Audítor.
9. V prílohe č. 4 tejto Zmluvy sú uvedené údaje o všetkých známych subdodávateľoch Audítora, ktorí sú známi v čase uzavierania tejto Zmluvy, a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.
10. Audítor je povinný Klientovi oznámiť akúkoľvek zmenu údajov u subdodávateľov uvedených v Prílohe č. 4 tejto Zmluvy a to bezodkladne.
11. V prípade zmeny subdodávateľa je Audítor povinný najneskôr do 5 pracovných dní odo dňa zmeny subdodávateľa predložiť Klientovi informácie o novom subdodávateľovi a predmete subdodávok, pričom pri výbere subdodávateľa musí Audítor postupovať tak, aby vynaložené náklady na zabezpečenie plnenia na základe zmluvy o subdodávke boli primerané jeho kvalite a cene.
12. Subdodávateľ alebo subdodávateľ podľa osobitného predpisu, ktorý podľa § 11 ods. 1 ZVO má povinnosť zapisovať sa do registra partnerov verejného sektora, musí byť zapísaný v registri partnerov verejného sektora. Povinnosť zápisu do registra partnerov verejného sektora upravuje osobitný predpis - zákon č. 315/2016 Z. z. o registri partnerov verejného sektora a o zmene a doplnení niektorých zákonov (ďalej len „zákon č. 315/2016 Z. z.“).
13. Audítor zodpovedá za plnenie zmluvy o subdodávke subdodávateľom tak, ako keby plnenie realizované na základe takejto Zmluvy realizoval sám. Audítor zodpovedá za odbornú starostlivosť pri výbere subdodávateľa ako aj za výsledok činnosti/plnenia vykonanej/vykonaného na základe zmluvy o subdodávke.
14. Miestom poskytnutia Audítorských služieb a plnenia predmetu tejto Zmluvy je sídlo Klienta alebo sídlo Audítora alebo iné miesto, ktoré Zmluvné strany dohodou určia alebo ktoré vyplýva z povahy plnenej veci.
15. Poskytovanie Audítorských služieb sa uskutočňuje v slovenskom jazyku, ak Zmluvné strany dohodou neurčia inak.
16. Zmluvné strany sú povinné, ak dôjde k zmene skutočností v tejto Zmluve , ktoré majú vplyv na ich plnenie, bezodkladne túto zmenu písomne oznámiť druhej Zmluvnej strane.
17. Zmluvné strany sa dohodli, že Klient je oprávnený určiť ako prijímateľa Audítorských služieb aj iný orgán verejnej moci.

**Článok V**

**Komunikácia pri plnení Dohody**

1. Na účely komunikácie medzi Audítorom a Klientom sa Zmluvné strany dohodli, že komunikácia sa uskutočňuje prednostne v slovenskom jazyku, pričom Klient je oprávnený poskytnúť Audítorovi dokumenty aj v anglickom jazyku, avšak len v prípade, ak nemá k dispozícii slovenský preklad, či slovenskú verziu takéhoto dokumentu.
2. Zmluvné strany sa dohodli, že ak ide o odovzdanie dokumentov, ktoré obsahujú podklady a vecné zadanie potrebné na poskytovanie Audítorských služieb, komunikácia sa uskutočňuje spôsobom, ktorý umožňuje trvalé zachytenie jej obsahu, a to elektronickou poštou alebo poštovou zásielkou.
3. Zmluvné strany sa dohodli, že ak si to jedna zo Zmluvných strán vyžiada, bude jej dokument, pokyn, či iný obsah komunikácie, zaslaný elektronickou poštou alebo komunikovaný osobne, či telefonicky, zaslaný do 3 (troch) pracovných dní aj poštovou zásielkou.
4. Zmluvné strany sa dohodli, že komunikácia bude realizovaná podľa kontaktných informácií, uvedených v prílohe č. 2 tejto Zmluvy.
5. Zmluvné strany sa dohodli, že na účely dodržania lehôt podľa tejto Zmluvy sa za dodržanie lehoty považuje doručenie Zmluvnej strane Zmluvou ustanoveným spôsobom v pracovný deň a v rozsahu pracovnej doby od 08:00 do 16:30. Ak posledný deň lehoty pripadne na deň, ktorý nie je pracovným dňom, považuje sa lehota za dodržanú, ak je vec Zmluvnej strane doručená najbližší nasledujúci pracovný deň do 16:30.

**Článok VI**

**Odmena Audítora a platobné podmienky**

1. Maximálna odmena Audítora bez DPH za poskytovanie Audítorských služieb je v súlade so zákonom Národnej rady Slovenskej republiky č. 18/1996 Z. z. o cenách v znení neskorších predpisov a vyhlášky Ministerstva financií Slovenskej republiky č. 87/1996 Z. z. , ktorou sa vykonáva zákon Národnej rady Slovenskej republiky č. 18/1996 Z. z. o cenách a s výsledkom Verejného obstarávania určená v Prílohe č. 3 – Štruktúrovaný rozpočet ceny tejto Zmluvy.
2. Odmena bude Audítorovi uhradená bezhotovostným prevodom na bankový účet Audítora uvedený v záhlaví tejto zmluvy v časti Audítor, a to na základe faktúr vystavených Audítorom a doručených Klientovi. Zmluvné strany sa dohodli, že Audítor vystavuje faktúru vždy po uplynutí posledného dňa kalendárneho mesiaca za predchádzajúci kalendárny mesiac na základe predloženia údajov o odpracovaných hodinách prostredníctvom mesačných výkazov práce Faktúra musí obsahovať všetky náležitosti daňového dokladu podľa zákona č. 222/2004 Z. z. o dani z pridanej hodnoty v znení neskorších predpisov (ďalej len zákon č. 222/2004 Z. z.“), špecifikáciu Audítorskej služby a špecifikáciu fakturovanej sumy. Splatnosť faktúry je 30 (tridsať) dní odo dňa doručenia faktúry Klientovi.
3. V prípade, že faktúra bude obsahovať nesprávne údaje, alebo nebude mať náležitosti podľa zákona č. 222/2004 Z. z. je Klient oprávnený faktúru vrátiť Audítorovi na prepracovanie, pričom nová lehota splatnosti faktúry začne plynúť dňom doručenia opravenej faktúry Klientovi.
4. Ak je Audítor platiteľom DPH, odmena Audítora sa navýši o sumu zodpovedajúcu platnej sadzbe DPH.
5. Zmluvné strany sa dohodli, že preddavky a zálohy na odmenu Audítora sa neposkytujú.
6. Odmena podľa tejto Zmluvy sa považuje za uhradenú dňom odpísania finančných prostriedkov z účtu Klienta uvedené v záhlaví tejto Zmluvy v časti Klient.

**Článok VII**

**Neplnenie Dohody a zodpovednosť za škodu**

1. Zmluvné strany sa dohodli, že ak splnenie podmienky ustanovenej v tejto Zmluve alebo poskytovanie Audítorských služieb vyžaduje súčinnosť Zmluvných strán, najmä ak ide o dodanie dokumentov a podkladov obsahujúcich vecné zadanie, nie je porušením Zmluvy, ak k splneniu podmienky alebo poskytnutiu Audítorských služieb nedôjde z dôvodu neposkytnutia súčinnosti druhou Zmluvnou stranou; to platí aj pokiaľ ide o kvalitu a rozsah plnenia.
2. Zmluvné strany sa dohodli, že odstúpenie od Zmluvy nemá vplyv na nároky, ktoré vznikli do dňa odstúpenia a na vznik nároku na náhradu škody.
3. Nárok na zaplatenie zmluvných pokút dohodnutých medzi Zmluvnými stranami v tejto Zmluve (ďalej len „zmluvná pokuta“) vzniká Klientovi dňom porušenia zabezpečovanej zmluvnej povinnosti Audítorom. Pre vznik nároku na zaplatenie zmluvnej pokuty je rozhodné porušenie zabezpečovanej povinnosti. Zavinenie Audítora sa nevyžaduje.
4. Audítor, ktorý zabezpečenú zmluvnú povinnosť porušil, je povinný príslušnú zmluvnú pokutu zaplatiť Klientovi do 30 dní odo dňa kedy bol na zaplatenie zmluvnej pokuty vyzvaný Klientom.
5. V prípade omeškania Audítora s plnením jeho povinností podľa Zmluvy je Klient oprávnený od Audítora požadovať zaplatenie zmluvnej pokuty vo výške 0,05 % z ceny plnenia, s ktorým je v omeškaní, a to za každý aj začatý deň omeškania. Audítor, ktorý zabezpečenú zmluvnú povinnosť porušil, je povinný plniť povinnosť, ktorej splnenie bolo zabezpečené zmluvnou pokutou, aj po jej zaplatení.
6. Pre prípad porušenia povinnosti Audítorom uvedenej v čl. IV bode 4.1. tejto Zmluvy okrem písm. j) bodu 4.1. čl. IV tejto Zmluvy, je Audítor povinný zaplatiť Klientovi zmluvnú pokutu vo výške 500,- EUR za každý aj začatý deň porušenia zabezpečovanej povinnosti, a to za každú zabezpečovanú povinnosť samostatne.
7. V prípade omeškania Klienta so zaplatením faktúry Audítorovi je Audítor oprávnený od Klienta požadovať za každý začatý deň omeškania až do zaplatenia úrok z omeškania v zákonnej výške.
8. V prípade porušenia povinností Audítora v článku IV bod 4.1. písm. j) tejto Zmluvy je Klient oprávnený požadovať zaplatenie zmluvnej pokuty vo výške 0,5% z ceny plnenia tejto Zmluvy.
9. Zodpovednosť Audítora za škodu sa primerane zníži, alebo úplne zanikne, ak bola škoda spôsobená sčasti alebo úplne poskytnutím nesprávnych informácií zo strany Klienta.
10. Audítor sa zbaví zodpovednosti v prípade, ak Klienta upozorní na riziká vyplývajúce z možných odlišných interpretácií všeobecne záväzných právnych predpisov platných na území SR a Klient napriek tomu postupuje spôsobom, ktorý bol Audítorom označený za rizikový.
11. Za škodu na veciach, ktoré má Audítor na účel poskytovania Audítorských služieb, a to ktoré buď v origináli alebo notársky osvedčenej kópii prevzal od Klienta na tento účel, alebo ktoré prevzal od tretích osôb pre Klienta, zodpovedá Audítor v rozsahu objektívnej zodpovednosti a môže sa jej zbaviť len z dôvodov okolností vylučujúcich zodpovednosť podľa Obchodného zákonníka (vyššia moc). Pre účely tejto Zmluvy sa za vyššiu moc považujú udalosti, ktoré nie sú závislé od konania Zmluvných strán, a ktoré nemôžu Zmluvné strany ani predvídať ani nijakým spôsobom priamo ovplyvniť, ako napr. vojna, mobilizácia, povstanie, požiare, karantény.
12. Zmluvná pokuta sa považuje za zaplatenú jej pripísaním na účet Klienta v peňažnom ústave uvedenom v záhlaví tejto Zmluvy.
13. Zmluvné strany vyhlasujú, že výška zmluvných pokút dojednaných podľa tejto Zmluvy je obvyklá a primeraná povahe a významu zabezpečovaných záväzkov a s touto výškou bez námietok súhlasia.
14. Náhrada škody sa spravuje príslušnými ustanoveniami Obchodného zákonníka.

**Článok VIII**

**Trvanie a skončenie Dohody**

1. Táto Zmluva sa uzatvára na dobu šesť (6) mesiacov odo dňa nadobudnutia jej účinnosti.
2. Túto Zmluvu je možné skončiť:
   1. písomnou dohodou,
   2. písomným odstúpením,
   3. písomnou výpoveďou.

8.3. Zmluvné strany môžu Zmluvu kedykoľvek vypovedať aj bez udania dôvodu, a to písomnou výpoveďou riadne doručenou druhej Zmluvnej strane. Výpovedná lehota je jednomesačná a začína plynúť od prvého dňa nasledujúceho kalendárneho mesiaca po jej doručení druhej Zmluvnej strane.

1. Odo dňa doručenia výpovede je Audítor povinný Klienta upozorniť na opatrenia potrebné na to, aby sa zabránilo vzniku škody bezprostredne hroziacej Klientovi nedokončením činnosti súvisiacej s poskytovaním Audítorských služieb.
2. Za činnosť riadne uskutočnenú do účinnosti výpovede má Audítor nárok na časť odmeny primeranú výsledku dosiahnutému pri zariaďovaní záležitosti podľa tejto Zmluvy.
3. Ku dňu účinnosti výpovede zaniká záväzok Audítora poskytovať Audítorské služby, na ktorých výkon sa zaviazal. Ak by týmto prerušením vznikla Klientovi škoda, je Audítor povinný ho upozorniť, aké opatrenia treba urobiť na jej odvrátenie. Ak Klient tieto opatrenia nemôže urobiť ani prostredníctvom tretích osôb a požiada Audítora, aby ich urobil sám, je Audítor povinný tak urobiť.
4. Klient môže od tejto Zmluvy odstúpiť v prípade, ak:
   1. proti Auditorovi začalo konkurzné konanie alebo reštrukturalizácia,
   2. Auditor vstúpil do likvidácie,
   3. Auditor koná v rozpore s touto Zmluvou a/alebo všeobecne záväznými právnymi predpismi platnými na území SR a na písomnú výzvu Klienta toto konanie a jeho následky v určenej primeranej lehote neodstráni,
   4. v čase jej uzavretia existoval dôvod na vylúčenie Auditora pre nesplnenie podmienky účasti podľa § 32 ods. 1 písm. a) ZVO,
   5. táto nemala byť uzavretá s Audítorom v súvislosti so závažným porušením povinnosti vyplyvajúcej z právne záväzného aktu Európskej únie, o ktorom rozhodol Súdny dvor Európskej únie v súlade so Zmluvou o fungovaní Európskej únie,
   6. Audítor nebol v čase uzavretia dohody zapísaný v registri partnerov verejného sektora podľa zákona č. 315/2016 Z. z., alebo ak bol vymazaný z registra partnerov verejného sektora.
5. Odstúpenie musí mať písomnú formu a účinnosť nadobúda dňom doručenia Audítorovi.
6. Audítor je oprávnený od tejto Zmluvy odstúpiť, ak je Klient v omeškaní so zaplatením faktúry o viac ako 60 dní po lehote jej splatnosti. Odstúpenie musí mať písomnú formu a účinnost nadobúda dňom doručenia Klientovi.

**Článok IX**

**Záverečné dojednania**

1. Zmluva predstavuje úplnú dohodu medzi Zmluvnými stranami o predmete špecifikovanom v Zmluve. Zmeny Zmluvy možno vykonať len na základe písomnej dohody Zmluvných strán, a to formou písomných a očíslovaných dodatkov k tejto Zmluve..
2. Zmluva je vyhotovená v štyroch (4) rovnopisoch s platnosťou originálu, tri (3) rovnopisy obdrží Klient a jeden (1) rovnopis obdrží Audítor.
3. Zmluvné strany sa dohodli, že právne vzťahy, práva a povinnosti založené Zmluvou sa riadia príslušnými ustanoveniami Obchodného zákonníka a ostatnými všeobecne záväznými právnymi predpismi platnými na území SR.
4. Zmluva nadobúda platnosť dňom jej podpisu Zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv, ktorý vedie Úrad vlády SR.
5. Zmluvné strany vyhlasujú, že si Zmluvu riadne prečítali, jej obsahu porozumeli a táto plne zodpovedá ich skutočnej vôli, ktorú prejavili slobodne, vážne, určite a zrozumiteľne, bez omylu, bez časového tlaku alebo za jednostranne nápadne nevýhodných podmienok, na znak čoho ju podpísali.
6. Prílohami, ktoré sú neoddeliteľnou súčasťou tejto Zmluvy, sú
   1. Príloha č. 1: Opis predmetu zákazky
   2. Príloha č. 2: Kontaktné informácie
   3. Príloha č. 3: Štruktúrovaný rozpočet ceny
   4. Príloha č. 4: Informácie o subdodávateľoch
   5. Príloha č. 5: Menný zoznam expertov
   6. Príloha č. 6: Špecifikácia plnenia

|  |  |
| --- | --- |
| **Klient:**  Podpis: \_\_\_\_\_\_\_\_\_\_\_\_\_\_\_\_\_  Meno: **Ing. Ondrej Varačka**  Funkcia: **generálny tajomník služobného úradu MV SR**  Dátum podpisu: | **Auditor:**  Podpis: \_\_\_\_\_\_\_\_\_\_\_\_\_\_\_\_\_  Meno:  Funkcia:  Dátum podpisu: |

**Príloha č. 1: Opis predmetu zákazky**

**Príloha č. 2: Kontaktné informácie**

**Príloha č. 3: Štruktúrovaný rozpočet ceny**

**Príloha č. 4: Informácie o subdodávateľoch**

**Príloha č. 5 Menný zoznam expertov**

* 1. Expert. č. 1 .......................................................................
  2. Expert. č. 2 .......................................................................
  3. Expert .č. 3 .......................................................................
  4. Expert. č. 4 .......................................................................
  5. Expert. č. 5 .......................................................................

f) Kvalifikované osoby ..................................................................

**Príloha č. 6 Špecifikácia plnenia**

|  |  |  |  |  |  |
| --- | --- | --- | --- | --- | --- |
| **Okruh ŽS** | **Opis** | **Počet procesov** | **Plánovaný počet hodín analýza súčasného stavu aktivita 3** | **Plánovaný počet hodín dizajn a implementácia inovovaných procesov aktivita 4** | **Plánovaný počet hodín** |
| CSB na úseku hmotného a nehmotného majetku | V okruhu CSB na úseku hmotného a nehmotného majetku budú predmetom procesnej analýzy procesy v oblasti materiálovo - technického zabezpečenia a nehnuteľností, vrátane autodopravy, súvisiace s vybranými entitami: nehnuteľný majetok, hnuteľný majetok, komoditná skupina, technika (fotografická, laboratórna, kriminalistická, kancelárska), doklad, evidenčná tabuľka, vozidlo, automobilová technika, autoškola, vodič, výzbroj a munícia, výstrojný materiál a i. | 72 | 1584 | 8064 | 9648 |
| CSB v oblasti personálnej politiky | V okruhu CSB na úseku personálnej politiky budú predmetom procesnej analýzy procesy súvisiace najmä s entitou štátny zamestnanec, pričom pôjde o procesy na úseku personálnom, úseku zdravotníctva, úseku sociálneho zabezpečenia, na úseku vzdelávania, na úseku psychológie a i. | 36 | 792 | 4032 | 4824 |
| spolu |  | **108** | 2376 | 12 096 | 14 472 |